పిపీలికం : మనసు బాధతో మూలిగిన వేళ!
ఈ ఫొటో చూస్తుంటే నా మనసు బాధతో మూలుగుతుంది. 'ఎక్కడైనా రోగిష్టి మనిషి నీరసంతో మూలుగుతాడు, తోక తెగిన కుక్క ఏడుస్తూ మూలుగుతుంది, సూడిపంది డజన్లకొద్దీ పిల్లల్ని కనేప్పుడు ప్రసవవేదనతో మూలుగుతుంది. ఇవేమీ లేకపోయినా, డబ్బులిస్తే సినిమా యాక్టర్లు మూలుగుతారు (దీన్నే నటన అందురు). కానీ - మనసు కూడా మూలుగుతుందని ఇప్పుడే వినడం, అంటే ఏంటి?' అంటూ కష్టమైన ప్రశ్నలేస్తే, నాదగ్గర సమాధానం లేదు.
ఈ ఫొటోలోని తెల్లగడ్డం వ్యక్తి నా చిన్నప్పట్నించి రాజకీయాల్లో ఉన్నాడు. కాకలు తీరిన రాజకీయనాయకుడు. ఆయన స్నానం చేస్తున్నా, నిద్రపోతున్నా రాజకీయాలే ఆలోచిస్తాడు, చేస్తాడు. ఒకప్పుడు దేశరాజకీయాల్ని శాసించాడు. ముఖ్యమంత్రిగా తొమ్మిదేళ్ళపాటు అభివృద్ధికి పోస్టర్ బాయ్. రాష్ట్రాన్ని ఆ విధంగా అభివృద్ధిలో ముందుకు తీసుకెళ్దామని తీవ్రంగా ప్రయత్నిస్తున్న సమయంలో.. ప్రతిపక్ష నాయకులు అన్యాయంగా కుట్ర పన్ని.. రాజ్యాధికారాన్ని లాగేసుకుని.. (ఆ విధంగా) రాష్ట్రాభివృద్ధికి అడ్డుకట్ట వేశారు. ఆనాటి నుండి బాధతో పక్షులు ఎగరడం మానేశాయి, చేపలు నీళ్ళు తాగడం మానేశాయి, పశువులు గడ్డి తినడం మానేశాయి, మనుషులు మందు తాగడం ఎక్కువ చేశారు. ఇదంతా పాతకధే!
ఫొటోలోని నల్లగడ్డం వ్యక్తి ఒక సినిమా నటుడు. ఇతని అన్నయ్య చాలా పాపులర్ హీరో. తెలుగు సినిమాల్లో వారసత్వం అనే అర్హత లేకుండా హీరో అవ్వలేరు. అంచేత - ఇతను కూడా అన్నయ్య వారసుడిగా, అన్నయ్య కనుసన్నల్లో తెలుగు సినిమాల్లో నటుడిగా నిలదొక్కుకున్నాడు. ప్రస్తుతం పెద్దహీరోగా వెలుగొందుతున్నాడు. కొన్నాళ్ళకి ఎందరో సినిమా నటులకి మల్లే ఈ నటుడిక్కూడా రాజకీయ దురద పట్టుకుంది, మంచిది. ఇందు నిమిత్తం ఏదో పుస్తకం కూడా రాసుకున్నాడు, మరీ మంచిది. చాలా ఆవేశంగా ఉపన్యాసాలు ఇస్తాడు, మరీమరీ మంచిది.
లంచాలు మరిగిన అధికారి లంచాలకి వ్యతిరేకంగా మాట్లాడరాదని రూలేమీ లేదు, అలాగే - వారసత్వంతో ఈ స్థాయికి ఎదిగిన వ్యక్తికి వారసత్వ రాజకీయాల పట్ల వ్యతిరేకత ఉండకూడదని కూడా రూలేమీ లేదు. బంగారం అమ్మి పొలం కొనుక్కోవచ్చు, పొలం అమ్మి ఇల్లు కట్టుకోవచ్చు. అలాగే సినిమా హీరోలు తమ వెర్రి అభిమానుల్ని గొర్రెల మందలుగా మార్చి తమ రాజకీయ సోపానానికి మెట్లుగా కూడా మార్చుకోవచ్చు.
నీ మనసు మూలుగుతుందన్నావు, ఎందుకో చెప్పకుండా ఈ సోదంతా ఏమిటి?
అమెరికావాడు ఇండియావాణ్ని అప్పడిగినట్లు, పులి తన పిల్లల పాల కోసం పిల్లిని అర్ధిస్తున్నట్లు.. అంత పెద్దనాయకుడు, ఒక సినిమా నటుణ్ని (ఇంటికి వెళ్లి మరీ) సహకరించమని అడుక్కోవడం ఎంత ఘోరం! ఇది తెలుగుజాతికే అవమానం.
నీ మొహం! ఒక తెలుగువాడు సాటి తెలుగువాణ్ని అడుక్కోవటం తెలుగుజాతికి అవమానం ఎలా అవుతుంది? అవ్వదు. అయినా ఇవన్నీ రాజకీయాలు, నీకర్ధం కావులే! మూలిగింది చాలు, ఇంక ఆపు!
pipeelikam : manasu baadhatho mooligina vaela!
ee foto chustunte naa manasu baadhatho moolugutundi. 'ekkadaina rogishti manishi neerasamtho moolugutaadu, thoka tegina kukka edustu moolugutundi, suudipandi dajanlakoddi pillalni kaneppudu prasavavedanato moolugutundi. ivemi lekapoyina, dabbuliste sinima actorlu moolugutaaru (deenne natana anduru). cony - manasu kuudaa moolugutundani ippude vinadam, ante enti?' antuu kashtamaina prasnaleste, nadaggara samadhanam ledu.
ee photoloni tellagaddam vyakti naa chinnappatninchi rajakeeyaallo unnaadu. kaakalu teerina rajakeeyanaayakudu. aayana snaanam chestunna, nidrapotunna rajakeeyale aalochistaadu, chestaadu. okappudu desarajakeeyaalni saasinchaadu. mukhyamantrigaa tommidellapatu abhivruddhiki poster baay. rashtranni aa vidhamgaa abhivruddhilo munduku teesukeldaamani teevramgaa prayatnistunna samayamlo.. pratipaksha naayakulu anyaayamgaa kutra panni.. rajyadhikaranni lagesukuni.. (aa vidhamgaa) raashtraabhivruddhiki addukatta vaesaaru. aanaati nundi baadhatho pakshulu egaradam manesai, chepalu neellu taagadam manesai, pasuvulu gaddi tinadam manesai, manushulu mandu taagadam ekkuva chesaru. idantaa paatakadhe!
photoloni nallagaddam vyakti oka sinima natudu. itani annayya chala papular heero. telugu cinemallo vaarasatvam ane arhata lekunda heero avvaleru. anchetha - itanu kuudaa annayya vaarasudigaa, annayya kanusannallo telugu cinemallo natudigaa niladokkukunnadu. prastutam peddaheerogaa velugondutunnadu. konnaallaki endaro sinima natulaki malle ee natudikkuda rajakeeya durada pattukundi, manchidi. indu nimittam edho pustakam kuudaa rasukunnadu, mari manchidi. chala aavesamgaa upanyaasaalu istaadu, marimari manchidi.
lanchaalu marigina adhikari lanchaalaki vyatirekamgaa matladaradani roolemy ledu, alaage - vaarasatvamto ee sthaayiki edigina vyaktiki vaarasatva rajakeeyala patla vyatirekata undakudadani kuudaa roolemy ledu. bangaram ammi polam konukkovachhu, polam ammi illu kattukovachhu. alaage sinima heerolu tama verri abhimaanulni gorrela mandalugaa marchi tama rajakeeya sopaanaaniki metlugaa kuudaa maarchukovachhu.
nee manasu moolugutundannavu, enduko cheppakunda ee sodanta emiti?
americavadu indiyaavaanni appadiginatlu, puli tana pillala paala kosam pillini ardhistunnatlu.. anta peddanaayakudu, oka sinima natunni (intiki velli mari) sahakarinchamani adukkovadam entha ghoram! idhi telugujaatike avamanam.
nee moham! oka teluguvaadu saati teluguvaanni adukkovatam telugujaatiki avamanam ela avutundi? avvadu. aina ivannee rajakeeyaalu, neekardham kaavule! mooligindi chaalu, inka aapu!